**Chen Guangcheng** (kiin.: 陳光誠; pinyin: *Chén Guāngchéng*, s. 12. marraskuuta 1971, Dongshigu, Shandong, Kiina) on kiinalainen aktivisti. Hän on saanut runsaasti huomiota pakenemalla Kiinasta.

Tausta ja yksityiselämä
-----------------------

Chen syntyi Dongshgun kylässä, Shandongin maakunnassa vuonna 1971. Hän on ollut sokea jo lapsuudestaan saakka. Vuosina 1998–2001 Cheng opiskeli Nanjingin kiinalaisen lääketieteen yliopistossa ja palasi sen jälkeen kotiseudulleen..

Chen on naimisissa Yuan Weijingin kanssa. Parilla on kaksi lasta.

Johtuen aktivismistaan ja sen mukana tulleesta julkisuudesta Chenin sukulaiset ja muu lähipiiri ovat joutuneet vainon kohteeksi Kiinassa. Osa on paennut poliisia.

Aktivismi
---------

Chen paljasti vuonna 2005 Linyin kaupungin viranomaisten pakottaneen useita naisia sterilisaatioon ja abortteihin jopa raskauden kahdeksannella kuulla. Oikeudenkäynnin aikana Chenin asianajajat pidätettiin epäiltynä lompakon varastamisesta, ja hän sai oikeuden määräämät asianajajat, jotka eivät tienneet mitään tapauksesta.

Elokuussa 2006 kansantuomioistuin itäisessä Shandongin maakunnassa tuomitsi Chenin neljäksi vuodeksi ja kolmeksi kuukaudeksi vankeuteen omaisuuden vahingoittamisesta ja väkijoukon organisoinnista liikenteen häiritsemiseksi. Ylempi oikeusaste määräsi jutun uudelleenkäsittelyyn todisteiden puutteen vuoksi. Uusintaoikeudenkäynnissä neljä puolustuksen todistajaa, Chenin omaisia ja ystäviä, jäi kuitenkin kuulematta, koska tuntemattomat miehet sieppasivat heidät ennen oikeudenkäyntiä. Vankeusrangaistus pysyi ennallaan joulukuussa 2006. Ihmisoikeusjärjestö Amnesty Internationalin mukaan vanginvartijat määräsivät vankitoverit pahoinpitelemään Chenin kesäkuussa 2007, koska hän kieltäytyi päänsä ajelemisesta (vankien päänajelu on Kiinassa merkki rikollisuudesta).

Chen vapautui vankilasta syksyllä 2010. Helmikuussa 2011 hän sanoi videolla olevansa yhä kotiarestissa ja jatkuvan valvonnan alla.

### Pako Yhdysvaltoihin

Huhtikuussa 2012 Chen oli useiden lähteiden mukaan paennut kotiarestista ja oleskeli Yhdysvaltain suurlähetystössä Pekingissä. 

Tapauksen julkitulon ajankohta oli kiusallinen paitsi Kiinalle, myös Yhdysvalloille, sillä ulkoministeri Hillary Clinton oli menossa neuvottelemaan Kiinan johdon kanssa maiden välisistä suhteista. Kiinan sensuroi netissä Cheniä koskevat tiedot ja esti haut muun muassa sanoilla "sokea mies". Chen poistui suurlähetystöstä kuuden päivän kuluttua, ja hänet vietiin sairaalaan tutkittavaksi. Hän ilmoitti uutistoimistolle viranomaisten uhkailleen hänen vaimonsa surmaamisella, ellei hän lähde lähetystöstä pois. Kiinan uutistoimisto Xinhua väitti hänen lähteneen vapaaehtoisesti.

Chen matkusti toukokuussa 2012 perheineen Yhdysvaltoihin. Maastapoistumislupaan vaikutti Chenin tapauksen saama maailmanlaajuinen julkisuus.

### Aktivismi Yhdysvalloissa

Chen asettui asumaan Washington D.C.:hen ja jatkaa aktivistina. Hän on nimennyt kommunistisen puolueen Kiinan suurimmaksi ihmisoikeusloukkaukseksi, koska se pitää hänen mukaansa kansaa panttivankina säätämällä epämääräisiä lakeja toisinajattelijoiden syyttämiseen.. Chen on myös syventänyt lakiopintojaan New Yorkissa.

Vuonna 2015 Chen julkaisi kirjoittamansa kirjan *The Barefoot Lawyer: A Blind Man's Fight for Justice and Freedom in China*.

Poliittiselta vakaumukseltaan Chen on republikaani ja sanoi vuonna 2020, että Donald Trumpin äänestäminen on keino vastustaa Kiinan aggressiota.

Lähteet
-------

1. 1 2  China's blind activist Chen Guangcheng *BBC News*.  19.5.2012. Viitattu 7.4.2020. (englanniksi)
2. 1 2  Chronology of Chen Guangcheng's Case *Human Rights Watch*.  13.11.2010. Viitattu 23.8.2021. (englanniksi)
3. 1 2  Case history: Chen Guangcheng *Front Line Defenders*.  10.4.2013. Viitattu 23.8.2021. (englanniksi)
4. ↑  Pakkoaborttien paljastamisesta oikeuteen Kiinassa, Etelä-Suomen Sanomat 19.8.2006
5. ↑  Pakkoabortit paljastanut aktivisti oikeuteen Kiinassa[vanhentunut linkki], Helsingin Sanomat 18.8.2006
6. ↑  Pakkoaborttien paljastajan uusi oikeudenkäynti alkoi Kiinassa[vanhentunut linkki] Helsingin Sanomat 27.11.2006
7. ↑  Pakkoabortteja paljastanut aktivisti vankeuteen Kiinassa[vanhentunut linkki], Helsingin Sanomat 24.8.2006
8. ↑  Todistajia siepattiin sokean aktivistin oikeudenkäynnissä Kiinassa[vanhentunut linkki], Helsingin Sanomat 29.11.2006
9. ↑  Oikeuksien puolustajat pettyivät tuomioihin Kiinassa[vanhentunut linkki], Helsingin Sanomat 1.12.2006
10. ↑  Chen Guangcheng, Kiina - ihmisoikeuksien puolustaja (Arkistoitu – Internet Archive), Amnesty International
11. ↑  Sokea kiinalaisaktivisti syyttää hallintoa gangsterimeiningistä, Iltalehti 10.2.2011
12. ↑  Sokea kiinalaisaktivisti hakeutui turvaan USA:n lähetystöön  28.4.2012. Helsingin Sanomat. Viitattu 28.4.2012. [vanhentunut linkki]
13. ↑  Petteri Tuohinen, Kiina pelkää sokeaa miestä. Helsingin Sanomat 1.5.2012 sivu B 3
14. ↑  Kiina vaati Yhdysvalloilta anteeksipyyntöä Helsingin Sanomat 3.5.2012 s. B1
15. ↑  Kiinalainen toisinajattelija pääsi Yhdysvaltoihin, Yle.fi/Uutiset viitattu 20.5.2012
16. ↑  How Chinese People REALLY Feel About Their Government | Chen Guangcheng  27.1.2020. China Uncensored. Viitattu 24.8.2021. (englanniksi)
17. ↑  China's 'Barefoot Lawyer' And His Great Escape *NPR.org*. Viitattu 23.8.2021. (englanniksi)
18. ↑  Kuo, Lily: Chen Guangcheng: escaped dissident says vote Trump to stop Chinese 'aggression' *the Guardian*.  27.8.2020. Viitattu 23.8.2021. (englanniksi)

Aiheesta muualla
----------------

* Kuvia tai muita tiedostoja aiheesta **Chen Guangcheng** Wikimedia Commonsissa

* Chenging YouTube-kanava (kiinaksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Alankomaat
* Puola

 |
|  |
| Muut | 
* IdRef

 |

 |